kardosdrur/scandi-wiki huggingface dataset:
Margrethe Koytu

Margrethe Koytu (født 28. juni 1946) er en dansk skuespiller. Koytu er på tv uden tvivl mest kendt for sin store rolle i serien TAXA (1997-1999).

Hun er uddannet fra Skuespillerskolen ved Aalborg Teater i 1974.

Siden Jesper Kleins død i 2011 har hun fungeret som formand for Kunstnere for fred.

Filmografi 

 Blind makker – 1976
 Hvem myrder hvem? – 1978
 Lille spejl – 1978
 Verden er fuld af børn – 1980
 Pigen fra havet – 1980
 Øjeblikket – 1980
 Har du set Alice? – 1981
 Jeppe på bjerget – 1981
 Otto er et næsehorn – 1983
 Der er et yndigt land – 1983
 Barndommens gade – 1986
 Flamberede hjerter – 1986
 Kampen om den røde ko – 1987
 Casanova – 1990
 Den russiske sangerinde – 1993
 Roser & persille – 1993
 Elsker, elsker ikke – 1995
 Baby Doom – 1998
 Kat – 2001
 Oskar og Josefine – 2005

Referencer

Eksterne henvisninger 

 

Skuespillere fra Danmark
Personer fra Gladsaxe
Foreningsformænd fra Danmark
Pacifister fra Danmark
Personer i Kraks Blå Bog
Reumertprisen for årets kvindelige birolle
European Handball Federation

European Handball Federation (EHF) er det europæiske håndboldforbund. Forbundet blev stiftet 17. november 1991 i Berlin. Generalsekretariatet er beliggende i Wien.

Turneringer 
EHF er arrangør af følgende turneringer:

Landshold

Senior 
 EM for mænd (afholdes i lige år i januar/februar)
 EM for kvinder (afholdes i lige år i december)
 EM i strandhåndbold
 Challenge Trophy

Ungdom 
 U.20-EM i håndbold (mænd)
 U.19-EM i håndbold (kvinder)
 U.18-EM i håndbold (drenge)
 U.17-EM i håndbold (piger)
 European Open

Klubhold 
Alle typer afholdes for både mænd og kvinder
 Champions League
 EHF Cup
 Cup Winners' Cup
 Challenge Cup (tidl. City Cup)
 EHF Club Championship

Medlemsforbund 

EHF har 51 landes nationale håndboldforbund som medlemmer:

Eksterne kilder/henvisninger 

 European Handball Federation

Noter 

Etableret i 1991
Håndboldforbund
Færøernes Naturmuseum

Færøernes Naturmuseum (færøsk: Føroya Náttúrugripasavn, blev stiftet efter at Lagtinget vedtog en lov om Føroya náttúrugripasavn den 17. august 1955, med ikraftrædelse frá 1. januar 1956. 

Museet har udstillinger om geologi, botanik og biologi, der vedrører Færøerne. På museet forskes der endvidere i færøsk botanik og biologi.

1995 blev Dorete Bloch leder af museet.

Eksterne henvisninger 
 museets hjemmeside (færøsk)  
 Færøernes Natonalmuseum 
 Færøernes Geologiske Undersøgelser har udstillinger sammen med Naturmuseet. (færøsk og engelsk) 
 Fortegnelse over alle færøske museer 

Naturmuseum
Bygninger, konstruktioner og anlæg i Tórshavn
Geologiske selskaber og institutioner
Naturhistoriske museer
Museer etableret i 1956
Sportpalasttalen

Sportpalasttalen eller Den totale krig-talen var en tale, som den tyske propagandaminister Joseph Goebbels holdt i Berliner Sportpalast til at stort, men nøje udvalgt publikum den 18. februar 1943, da slaget ved Stalingrad var tabt, og  anden verdenskrig var begyndt at gå dårligt for Nazityskland.

Se også 
 Total krig

Eksterne kilder 
 Uddrag fra sportpalasttalen (på tysk)

Begivenheder i 1943
Nazi-Tyskland
Joseph Goebbels
Taler
Pyrrhussejr

Pyrrhussejr er et udtryk for en dyrekøbt sejr. En sejr med tab, der er større end fjendens. Udtrykket stammer fra kong Pyrrhus af Epirus. Pyrrhus vandt over romerne i Heraclea i 280 f.Kr. og Asculum i år 279 f.Kr. Men sejren kostede ham størstedelen af hans hær, mens romerne fik erstattet deres tab med nye rekrutter. Hvortil Pyrrhus konstaterede: "Sådan en sejr til og jeg er fortabt."

Udtrykket er tæt forbundet med et militært slag, men udtrykket bruges også som forretning, politik, lov eller sport til at beskrive enhver kamp, som ødelægger sejrherren. Fx "Fodboldholdet vandt en pyrrhussejr; de vandt kampen, men deres stjernespillere blev skadet."

Militære udtryk
Bruce Rioch

Bruce Rioch (født 6. september 1947 i Aldershot, England) er en skotsk fodboldspiller og tidligere træner for OB og AaB.

Fra juni 2005 til marts 2007 var han træner for det danske superligahold OB. I sæsonen 2005/2006 førte han OB til 3. pladsen i Superligaen, hvilket dengang var det bedste resultat for klubben i 10 år. Efter blot én kamp i forårssæsonen 2006/2007 forlod Rioch pludseligt klubben uden yderligere forklaringer, og overlod det ledige trænersæde til sin assistent Michael Hemmingsen

I 1995-1996 var Rioch træner i Londonklubben Arsenal FC. Det største køb han har lavet som manager Arsenal var nok Dennis Bergkamp, som han hentede fra FC Internazionale i Italien.

I sin aktive karriere spillede han som midtbanespiller for bl.a. Luton Town, Aston Villa,Sheffield United og Everton. I sæsonen 1974-1975 blev han engelsk mester med Derby County. 

Han opnåede desuden 24 landskampe for Skotland.

AaB Fodbold kunne den 11. juni 2008 præsentere Bruce Rioch, som deres nye cheftræner indtil den 31. december 2008. Det blev den 7. oktober 2008 slået fast, at AaB og Bruce Rioch ikke forlænger deres aftale, og den 23. oktober 2008 blev Bruce Rioch fyret og midlertidigt erstattet med Allan Kuhn, fordi AaB lå placeret under nedrykningsstregen i Superligaen.

Referencer

Eksterne henvisninger 

Bruce Rioch  på leaguemanagers.com
Bruce Rioch på ex-canaries.co.uk

Fodboldspillere fra Skotland
Fodboldtrænere fra Odense Boldklub
Fodboldspillere fra Everton F.C.
Fodboldtrænere fra AaB
Fodboldtrænere fra Skotland
Fodboldspillere fra Seattle Sounders
Fodboldtrænere fra Wigan Athletic F.C.
Fodboldspillere fra Luton Town F.C.
Fodboldspillere fra Aston Villa F.C.
Fodboldspillere fra Birmingham City F.C.
Fodboldspillere fra Sheffield United F.C.
Fodboldspillere fra Torquay United F.C.
Fodboldtrænere fra Arsenal F.C.
Deltagere ved verdensmesterskabet i fodbold 1978
VM i fodbold 1974

VM i fodbold 1974 blev afviklet i Vesttyskland og var den 10. VM-slutrunde. Mesterskabet blev vundet af Vesttyskland (for anden gang) efter finalesejr på 2-1 over Holland.

Turneringen var den første, hvor der blev spillet om den nuværende VM-pokal, FIFA World Cup, skabt af den italienske skulptør Silvio Gazzaniga. Den tidligere pokal, Jules Rimet-pokalen, blev vundet af Brasilien for tredje gang i 1970, og dermed vandt de den til ejendom.

Turnerningens format var blevet ændret siden sidste VM i 1970: De 16 deltagende hold var blevet inddelt i fire grupper a fire hold. De to bedste hold i hver gruppe gik videre til mellemrunden, hvor de blev inddelt i to nye grupper a fire hold. Vinderne af de to mellemrundegrupper spillede finale mod hinanden, mens toerne mødtes i bronzekampen.

I den indledende runde fik man en politisk ladet kamp at se. Vesttyskland og DDR mødte hinanden i Hamburg, i øvrigt de to holds eneste indbyrdes møde nogensinde. Østtyskerne vandt kampen 1-0 men blev senere slået ud i mellemrunden. Vesttyskland blev anført af Franz Beckenbauer og Gerd Müller, der scorede sejrsmålet i finalen. Selvom Holland kun blev nr. 2, henrykkede deres stjerne Johan Cruyff og deres totalfodbold-koncept hele verden.

Gerd Müllers mål i finalen var hans 14. mål ved VM-slutrunder (10 mål i 1970 og 4 mål i 1974). Dermed slog han Just Fontaines rekord på 13 mål (alle scoret i 1958).

Polens Grzegorz Lato blev turneringens topscorer med 7 mål.

Resultater

Kvalifikation 
 Se Kvalifikation til VM i fodbold 1974

Indledende runde

Mellemrunde

Bronzekamp

Finale

Målscorere 

7 mål
  Grzegorz Lato

5 mål
  Johan Neeskens
  Andrzej Szarmach

4 mål
  Gerd Müller
  Johnny Rep
  Ralf Edström

3 mål
  René Houseman
  Rivelino
  Paul Breitner
  Johan Cruijff
  Kazimierz Deyna
  Dušan Bajević

2 mål
  Héctor Yazalde
  Jairzinho
  Joachim Streich
  Wolfgang Overath
  Emmanuel Sanon
  Joe Jordan
  Roland Sandberg
  Stanislav Karasi
  Ivica Šurjak

1 goal
  Rubén Ayala
  Carlos Babington
  Miguel Ángel Brindisi
  Ramón Heredia
  Valdomiro
  Hristo Bonev
  Sergio Ahumada
  Martin Hoffmann
  Jürgen Sparwasser
  Rainer Bonhof
  Bernhard Cullmann
  Jürgen Grabowski
  Uli Hoeneß

  Pietro Anastasi
  Romeo Benetti
  Fabio Capello
  Gianni Rivera
  Theo de Jong
  Ruud Krol
  Rob Rensenbrink
  Jerzy Gorgoń
  Peter Lorimer
  Conny Torstensson
  Ricardo Pavoni
  Vladislav Bogićević
  Dragan Džajić
  Josip Katalinski
  Branko Oblak
  Ilija Petković

Selvmål
  Roberto Perfumo (for Italien)
  Colin Curran (for Østtyskland)
  Ruud Krol (for Bulgarien)

Stadioner 
 Olympiastadion, Vestberlin
 Volksparkstadion, Hamburg
 Waldstadion, Frankfurt
 Westfalenstadion, Dortmund
 Niedersachsenstadion, Hannover
 Parkstadion, Gelsenkirchen
 Rheinstadion, Düsseldorf
 Olympiastadion, München
 Neckarstadion, Stuttgart

1974
Fodbold i 1974
Fodbold i Tyskland
Armageddon (flertydig)

Armageddon kan referere til:

 Armageddon – det bibelske navn for dommedag
 Armageddon (film) – en amerikansk film fra 1998
Handelsskib

Handelsskib, et fartøj til transport af forskelligt gods som stykgods, bulkgods, gas eller i flydende form, olie, vin etc.

Vikingetidens handelsskib, knarren var et åbent fartøj bygget af træ med sejl og årer til fremdrift. Det var sødygtigt og rummeligt og dermed velegnet som handelsskib – ikke kun i kystfart men også til oversøisk handel.

Middelalderens handelsskibe blev i Europa ligeledes bygget af træ og drevet frem med sejl eller årer. Skibene blev bygget med et vejrdæk, så skibets lastrum kunne lukkes helt.

Moderne handelsskibe bygges i stål og drives frem af en dieselmotor med skibsskrue. 

Stykgodsskibe har mange lastrum og mellemdæk, hvor gods kan anbringes og surres. Godset kan være pakket i kasser, tønder, på paller eller i containere. 

Et containerskib er en specialiseret udgave af stykgodsskibet, hvor alt gods er stuvet i containere af standardiseret størrelse. 

Massegodsskibe (en: bulk carrier) har få store lastrum, hvor godset, som eksempelvis kan være kul, korn etc., anbringes i løs vægt, enten i tanke på tankskibe eller i tørlastrum på bulk carriers.

Nogle handelsskibe sejler i linjefart og har en sejlplan i lighed med en færge, mens andre sejler i trampfart, hvor skibet dirigeres derhen, hvor den største fortjeneste kan opnås i øjeblikket.

Skibstyper
Niels Jørgen Steen

Niels Jørgen Steen (født 7. februar 1939) er en dansk pianist og orkesterleder. Han er uddannet boghandler, men selvlært pianist. Han har været aktiv jazzmusiker siden 1958.

Tidligt i karrieren spillede Niels Jørgen Steen med Arnvid Meyers orkester, der ofte havde Ben Webster og Harry Edison som gæstesolister.
Han stod for Niels Jørgen Steens Beatkapel i 1970'erne, dirigerede DR's Big Band og dannede i 1987 The A-Team med cremen af danske jazzmusikere. Først med Peter Thorup som vokalist og senest med Bobo Moreno. I 80'erne havde han et længere samarbejde med Tommy Kenter på scenen og i TV. 

I dag er han dirigent for Monday Night Big Band i Paradise Club i København. De spiller primært Niels Jørgen Steens egne big-band-jazz arrangementer, der er inspireret af Duke Ellington og Count Basie. Niels Jørgen Steen var i 1985 afløser i Basies orkester. I Tivoli-sæsonen ses han som kapelmester for Tivolis Big Band. Der findes CD'er med både Niels Jørgen Steens Beatkapel, The A-team og Monday Night Big Band.

Han har været komponist og musikalsk arrangør til DR-udsendelser som Sørøver Sally og flere julekalendere. Niels Jørgen Steen har været gift med skuespillerne Avi Sagild og Lotte Tarp og er far til Nikolaj Steen og Paprika Steen.

Kilder

Eksterne henvisninger 
 

Jazzmusikere fra Danmark
Kunstnere på finansloven
Modtagere af Ben Webster Prisen
Laura

Laura er et pigenavn, der er en kort udgave af det italienske navn Laurentia, som er en kvindelig form af helgennavnet Laurentius (Skt. Laurentius).
Laurentius stammer fra Romerriget og kan betyde en 'person fra Laurentum' eller 'kronet med en laurbær' (laurus er latin for laurbær). Der findes en række varianter af navnet, hvoraf Laure, Lauren, Laurence, Laurette og Laurine også forekommer i Danmark. I alt ca. 13.300 danskere bærer et af disse navne (heraf over 13.000 Laura) ifølge Danmarks Statistik.

Kendte personer med navnet 
 Laura Aller, dansk chefredaktør og bladudgiver.
 Laura Antonelli, italiensk skuespiller.
 Lauren Bacall, amerikansk skuespiller.
 Laura Buhl, dansk skuespiller.
 Laura Welch Bush, amerikansk præsidentfrue.
 Laura Christensen, dansk skuespiller.
 Laura Dern, amerikansk skuespiller.
 Laura Drasbæk, dansk skuespiller.
 Laura Esquivel, mexicansk forfatter.
 Lauren Graham, amerikansk skuespiller.
 Lauren Hill, amerikansk sangerinde.
 Laura Illeborg, dansk sanger.
 Laura Schlessinger, amerikansk radio-vært.
 Laura Ingalls Wilder, amerikansk forfatter.

Navnet i fiktionen 
 Laura, den kvinde, som den italienske renæssancedigter Petrarca skrev mange af sine digte til og om; muligvis var hun identisk med den franske adelskvinde Laura de Noves.
 Laura Larsine Sørensen, en person i Matador. Hun er kokkepige hos familien Varnæs, og hun spilles af Elin Reimer.
 Laura, hovedpersonen i romanserien Det lille hus på prærien fra 1935 af Laura Ingalls Wilder. 1973 – 1984 indspillet som tv-serie. 
 Laura Palmer, den unge myrdede kvinde, som serien Twin Peaks har som en slags omdrejningspunkt.
 Laura, film noir fra 1944 af Otto Preminger. En række andre film og tv-serier har samme titel.

Andre anvendelser 
 Laurbær-ordenen hedder Laurales, Laurbær-familien Lauraceae og Laurbær-slægten Laurus. 
 "Avra for Laura, dine bukser flagrer" er et gammelt vrøvlerim anvendt af børn

Se også 
 Lars, der er drengenavnet, der modsvarer Laura.
 Ralph Lauren, amerikansk modedesigner.

Fodnoter 

Pigenavne
Dansk Metal

Dansk Metalarbejderforbund eller i daglig tale blot Dansk Metal er et fagforbund, der er medlem af FH og CO-industri. Dansk Metal er fagforening for mennesker, der arbejder med mekanik, teknik, elektronik og informationsteknologi.

Ifølge hjemmesiden danskmetal.dk har Dansk Metal 105.000 medlemmer (uden årstal); heraf er størstedelen beskæftiget på det private arbejdsmarked, mens ca. 6.000 af medlemmerne er ansat i den offentlige sektor.

Forbundets overenskomster er kendetegnende ved minimallønsområdet, som sikrer en mindsteløn som suppleres af resultater af lokale forhandlinger; dette står i modsætning til normallønsområdet, som gælder fx transportarbejdere.

Dansk Metal driver konferencecentret Metalskolen Jørlunde, hvor tillidsrepræsentanter gennemgår kurser og anden oplæring.
Foreningen ejer også en mindre det af Sampension.

Historie 
Dansk Metal blev stiftet som Dansk Smede- og Maskinarbejderforbund i 1888.
Det Centrale Virksomhedsregister registrerede fagforeningen med startdatoen 1. april 1964.
I 1972 ændrede fagforbundet navn til Dansk Metalarbejderforbund.

I 1988 blev dokumentarfilmen Greb om tiden - Metal 100 år produceret til at fortælle om fagforbundets historie.

Dansk Metal blev i 1990'erne kendt for at sponsere Danmarks dame-håndboldhold, Danmarks jernhårde ladies, hvis træner var Ulrik Wilbek.

Tidligere var Dansk Metal medlem af LO, men blev i 2019 medlem af Fagbevægelsens Hovedorganisation (FH).

Siden år 2000 har fusioner været tæt på

I 2001 var Dansk Metal og Dansk El-Forbund tæt på at fusionere. I 2016 afviste NNF fusion med Dansk Metal. I 2021 aftalte Dansk Metal og Dansk Pilotforening at fusionere.

Medlemstal 
I 2012 havde Dansk Metal 116.000 medlemmer ifølge Altomteknik.dk

I 2018 havde Dansk Metal 100.000 medlemmer ifølge Mandag Morgen.

I 2021 har fagforbundet 108.000 medlemmer ifølge Nordicwork.com

Rækken af formænd 

 Valdemar Olsen (1888 - 1890)
 Ferdinand Hurop (1890 - 1892)
 H. P. Hansen (1892 - 1898)
 Jacob Anton Hansen (1899 - 1926)
 Johannes Kjærbøl (1926 - 1935)
 Peter Anders Andersen (1935 - 1944)
 Hans Rasmussen, Den stærke Smed, (1944 - 1972)
 Paulus Andersen (1972 - 1978)
 Georg Poulsen (1978 - 1991)
 Max Bæhring (1991 - 2003)
 Thorkild E. Jensen (2003 - 2012)
 Claus Jensen (2012 - )

Referencer

Eksterne henvisninger 
 Dansk Metals websted

Metal
Etableret i 1888
Fagforbund under FH
A-kasser i Danmark
Forbundet Træ-Industri-Byg i Danmark

Forbundet Træ-Industri-Byg i Danmark (forkortet: TIB) fandtes i perioden 1997–2010.

TIB var det landsdækkende fagforbund tilknyttet LO for en række faggrupper inden for byggeriet og træ- og møbelindustrien.

Historie

Forbundet blev dannet i 1997 gennem en fusion af Snedker- og Tømrerforbundet og Træindustriforbundet. Den første forbundsformand var Arne Johansen (1992–2008), hvorefter den tidligere næstformand, Johnny Skovengaard, overtog formandsposten.

Den 15. december 2009 annoncerede TIB, at de arbejdede frem mod en fusion med Fagligt Fælles Forbund (3F) ved udgangen af 20101. Den formelle sammenlægning skete d. 1. januar 2011 efter, at sammenlægningen var blevet godkendt på de to forbunds kongresser.

Godt 70.000 snedkere, tømrere, gulvlæggere, maskinsnedkere, bygningssnedkere, møbelpolstrere, træindustriarbejdere, savværksarbejdere, glarmestre, orgelbyggere, sadelmagere, tapetserere og ortopædister var organiseret i TIB.

Afdelinger i 2010: 
Forbundet havde til huse i Mimersgade 41 på Nørrebro, København. D. 1. januar 2007 trådte en gennemgribende ændring af forbundets struktur i kraft, som reducerede antallet af lokale afdelinger fra 31 til 10. De 10 afdelinger var ved sammenlægningen i 2010:

 Afd. 1 Nordjylland
 Afd. 2 Vestjylland
 Afd. 3 Midtjylland
 Afd. 4 Østjylland
 Afd. 5 Esbjerg-Vejle
 Afd. 6 Sydjylland
 Afd. 7 Fyn
 Afd. 8 Region Sjælland
 Afd. 9 København
 Afd. 10 Nordøstsjælland

Bornholm sorterede direkte under forbundet.

Rækken af formænd gennem tiden 
Gregers Christian Olsen snedker 1885-1888 Snedkerforbundet

Carl From Petersen tømrer 1890-1927 Tømrerforbundet

Simon Nielsen snedker 1888-1892 Snedkerforbundet

Martin Olsen snedker 1892-1898 Snedkerforbundet

Christian Christiansen snedker 1898-1901 Snedkerforbundet

Carl Gran snedker 1901-1909 Snedkerforbundet

Martin Petersen snedker 1909-1935 Snedkerforbundet

Niels Madsen snedker 1935-1957 Snedkerforbundet

J. C. E. Sørensen tømrer 1928-1939 Tømrerforbundet

Ingvar Dahl tømrer 1939-1954 Tømrerforbundet

Chistoffer Nielsen tømrer 1954-1957 Tømrerforbundet

Carl Nielsen snedker 1957-1962 Snedkerforbundet

Harry Christiansen snedker 1962-1970 Snedkerforbundet

Henry Hansen tømrer 1957-1981 Snedker og tømrerforbundet

Bent Larsen snedker 1981-1992 Snedker og Tømrerforbundet

Arne Johansen tømrer 1992-2008 Træ-Industri-Byg

Johnny Skovengaard snedker 2008-2010 Træ-Industri-Byg

Eksterne henvisninger 
 1 Pressemeddelelse: TIB og
 3F  TIB og 3F arbejder frem mod en fusion i 2010.

 3F og TIB fusionerer 
Etableret i 1997
Fagforbund under LO
Ophørt i 2010
Fødevareforbundet NNF

Fødevareforbundet NNF (tidligere navn Nærings- og Nydelsesmiddelarbejder Forbundet) er et dansk fagforbund under Fagbevægelsens Hovedorganisation (FH).

NNF organiserer ansatte inden for følgende brancher: bager-, slagter-, mejeri-, sukker- og chokolade-industrien samt tobaksindustrien og visse andre områder.

Siden 2005 har Ole Wehlast været forbundets formand.

Historie 
Forbundet er stiftet som Nærings- og Nydelsesmiddelarbejder Forbundet d. 12. marts 1980. Fobundet opstod som en fusion af de fire forbund: Dansk Slagteriforbund, Bageri-, Konditori- og Mølleriarbejdernes Forbund, Tobaksarbejderforbundet i Danmark og Sukkervare- og Chokoladearbejdernes Forbund.

Den 1. januar 1983 blev også Mælkeriindustriarbejdernes Forbund en del af Nærings- og Nydelsesmiddelarbejder Forbundet.

Den 1. januar 2009 ændrede forbundet navn til Fødevareforbundet NNF.

I 2014 havde NNF 20.000 medlemmer.

I 2016 afviste NNF en fusion med Dansk Metal.

Siden den 1. januar 2019 er NNF medlem af Fagbevægelsens Hovedorganisation (FH). NNF var tidligere medlem af LO.

I 2020 deltog NNF i en konflikt om Jensens Bøfhus.

Eksterne links 
 Fødevareforbundet NNF's hjemmeside

Referencer 

Etableret i 1980
Fagforbund under FH
Fødevarepolitik
Socialpædagogernes Landsforbund

Socialpædagogernes Landsforbund (SL) er faglig organisation tilknyttet FH, men indtil 2018 var SL medlem af LO. 

SL's medlemstal er ca. 39.000 personer, som er socialpædagoger, familieplejere, ledere, forstandere, medhjælpere, håndværkere og andre, der hovedsageligt arbejder med børn, unge og voksne med fysiske, psykiske eller sociale funktionsnedsættelser. 

Forbundsformanden er Benny Andersen (siden 2010).

Ekstern henvisning 
SL's websted

Fagforbund under FH
SL

SL har flere betydninger:
 Second Life – online virtuel 3D-verden
 Socialpædagogernes Landsforbund – faglig organisation tilknyttet LO
 SL fonden - en fond, som driver boghandlerkæden Academic Books og en række akademiske forlag (SL står for Samfundslitteratur)
 Storstockholms Lokaltrafik – selskab der varetager den offentlige transport i Sveriges hovedstad Stockholm
HG

HG, Hg eller hg henviser til følgende artikler:

 Hg er det kemiske symbol for grundstoffet kviksølv. Bogstaverne står for (græsk) Hydrargyron som betyder vandsølv, dvs. flydende sølv, da man troede at der var tale om dette.

 Forkortelsen hg står for Handelsskolernes grundforløb.

 Forkortelsen HG kan stå for én af følgende:
 Handelsstandens Gymnastikforening.
 Herlufsholm Gymnastikforening.
Teknisk Landsforbund

Teknisk Landsforbund (TL) er en faglig organisation (tilknyttet FH) for bl.a. teknikere og designere. De fleste er ansat som funktionærer, nogle har lederfunktioner og andre er freelancere. Under TL hører også Teknikernes A-kasse. Medlemmerne kommer fra forskellige faggrupper inden for teknik, design, formgivning og konstruktion.

Forbundet har 9 afdelinger i landet.

Medlemstal 
TL havde 30.000 medlemmer i 2014.

Vigtige årstal 
 1919 – TL blev grundlagt.
 1974 – Den første kvinde blev medlem af TL's hovedbestyrelse.
 1994 – TL blev medlem af Landsorganisationen i Danmark (LO).
 2006 – TL fik sin første kvindelige formand.
 2019 – Nytårsdag blev TL medlem af Fagbevægelsens Hovedorganisation (FH), som blev dannet ved fusion af LO og FTF.

Teknikernes Hus 
Teknisk Landsforbund har hovedsæde i Kastrup Glasværks tidligere bygning på Nørre Voldgade 12. Bygningen kaldes nu Teknikernes Hus. Den er 1892 og blev tegnet af arkitekten Philip Smidth.

Referencer

Ekstern henvisning 
 Teknisk Landsforbunds hjemmeside

Fagforbund under FH
Etableret i 1919
NOW 9

Now (That's What I Call Music 9) er et dansk opsamlingsalbum udgivet 17. september 2004 i kompilation-serien NOW Music.

Spor 
 Maroon 5: "This Love"
 OutKast: "Roses"
 George Michael: "Flawless"
 Nik & Jay: "En Dag Tilbage"
 Usher: "Burn"
 Maria Mena: "You're The Only One"
 Bombay Rockers: "Rock Tha Party"
 Ana: "We Are"
 The Black Eyed Peas: "Hey Mama"
 Anastacia: "Sick And Tired"
 Britney Spears: "Everytime"
 C21: "All That I Want"
 Burhan G: "Take You Home"
 Big Fat Snake: "Sittin' In A Window"
 Dido: "Don't Leave Home"
 Kelis: "Trick Me"
 Swan Lee: "Love Will Keep You Warm"
 Scissor Sisters: "Take Your Mama"
 O-Zone: "Dragostea Din Tei"

Eksterne henvisninger 
 Now That's What I Call Music! 9 front- og backcover 

Album fra 2004
NOW 09
Cellulitis

Cellulitis er en akut inflammation i hudens bindevæv og skyldes infektion af stafylokokker, streptokokker eller andre bakterier. 

Huden danner normalt en uigennemtrængelig barriere for bakterier, men ved beskadigelser kan bakterier trænge ind. Smårifter, revner, insektbid eller brændsår er hyppige årsager til infektion.

Appelsinhud – cellulite er et rent kosmetisk fænomen, der ofte fejlagtigt bliver kaldt cellulitis.

Hudsygdomme
Bakteriesygdomme
O-Zone

O-Zone var et moldovisk popband dannet i 1998 af Dan Bălan, Radu Sîrbu & Arsenie Todiraș.

Gruppen debuterede i 1999 med albummet Dar, Unde Ești..., men fik først international opmærksomhed da den i 2004 udgav singlen "Dragostea Din Tei", der blev årets store sommerhit. "Despre tine" fik også succes, men i 2005 valgte gruppens medlemmer at gå fra hinanden.

Diskografi

Albums

Singler

Ander singler

Eksterne henvisninger 
 

Musikgrupper fra Moldova
Musikgrupper fra Rumænien
Boybands
Musikgrupper fra 1998